关于夜景的诗词二十首

历史

1、《永遇乐·彭城夜宿燕子楼》[宋代] 苏轼
彭城夜宿燕子楼,梦盼盼,因作此词。
明月如霜,好风如水,清景无限。
曲港跳鱼,圆荷泻露,寂寞无人见。
紞如三鼓,铿然一叶,黯黯梦云惊断。
2、《山寺夜起》[清代] 江湜
月升岩石巅,下照一溪烟。
烟色如云白,流来野寺前。
开门惜夜景,矫首看霜天。
谁见无家客,山中独不眠。
3、《彩云归·蘅皋向晚舣轻航》[宋代] 柳永
蘅皋向晚舣轻航。
卸云帆、水驿鱼乡。
当暮天、霁色如晴昼,江练静、皎月飞光。
那堪听、远村羌管,引离人断肠。
4、《长相思(京妓·林钟商)》[宋代] 柳永
画鼓喧街,兰灯满市,皎月初照严城。
清都绛阙夜景,风传银箭,露叆金茎。
巷陌纵横。过平康款辔,缓听歌声。
5、《清平乐·夜发香港》[清代] 朱孝臧
舷灯渐灭,沙动荒荒月。
极目天低无去鹘,何处中原一发?
江湖息影初程,舵楼一笛风生。
不信狂涛东驶,蛟龙偶语分明。
6、《夜景》[唐代] 韦庄
满庭松桂雨馀天,宋玉秋声韵蜀弦。
乌兔不知多事世,星辰长似太平年。
谁家一笛吹残暑,何处双砧捣暮烟。
欲把伤心问明月,素娥无语泪娟娟。
7、《秋晚新晴夜月如练有怀乐天》[唐代] 刘禹锡
雨歇晚霞明,风调夜景清。
月高微晕散,云薄细鳞生。
露草百虫思,秋林千叶声。
相望一步地,脉脉万重情。
8、《洛阳秋夕》[唐代] 杜牧
泠泠寒水带霜风,更在天桥夜景中。
清禁漏闲烟树寂,月轮移在上阳宫。
9、《宿晋昌亭闻惊禽》[唐代] 李商隐
羁绪鳏鳏夜景侵,高窗不掩见惊禽。
飞来曲渚烟方合,过尽南塘树更深。
胡马嘶和榆塞笛,楚猿吟杂橘村砧。
失群挂木知何限,远隔天涯共此心。
10、《菩萨蛮(夜景)》[宋代] 史达祖
梨花不碍东城月。
月明照见空兰雪。
雪底夜香微。
褰帘拜月归。
锦衾幽梦短。
明日南堂宴。
宴罢小楼台。
春风来不来。
11、《南乡子(尹先之索净圆子词)》[宋代] 赵师侠
元夜景忧殊。
万斛金莲照九衢。
鎚拍豉汤都卖得,争如。
甘露杯中万颗珠。
应是著工夫。
脑麝浓薰费小厨。
不比七夕黄蜡做,知无。
要底圆儿糖上浮。
12、《歌(一作凉州行)》[唐代] 王贞白
谁唱关西曲,寂寞夜景深。
一声长在耳,万恨重经心。
调古清风起,曲终凉月沉。
却应筵上客,未必是知音。
13、《夜景又作》[唐代] 郑畋
铃绦无响闭珠宫,小阁凉添玉蕊风。
枕簟满床明月到,自疑身在五云中。
14、《酬梦得霜夜对月见怀》[唐代] 白居易
凄清冬夜景,摇落长年情。
月带新霜色,砧和远雁声。
暖怜炉火近,寒觉被衣轻。
枕上酬佳句,诗成梦不成。
15、《立德新居》[唐代] 孟郊
立德何亭亭,西南耸高隅。
阳崖泄春意,井圃留冬芜。
胜引即纡道,幽行岂通衢。
碧峰远相揖,清思谁言孤。
16、《古阳关(寄无霅·八弟宰宝应)》[宋代] 晁补之
草草蛩吟噎。
暗柳萤飞灭。
空庭雨过,西风紧,飘黄叶。
卷书帷寂静,对此伤离别。
17、《送独孤处士》[唐代] 尚颜
万里去非忙,惟携贮药囊。
山家消夜景,酒肆过年光。
立鹤洲侵浪,喧蛩壁近床。
谁人临上路,乞得变髭方。
18、《秋夜吟寄左偃》[唐代] 李中
与君诗兴素来狂,况入清秋夜景长。
溪阁共谁看好月,莎阶应独听寒螀。
卷中新句诚堪喜,身外浮名不足忙。
会约垂名继前哲,任他玄发尽如霜。
19、《秋日山中寄池州李常侍》[唐代] 杜荀鹤
近来参谒陡生疏,因向云山僻处居。
出为羁孤营粝食,归同弟侄读生书。
风凋古木秋阴薄,月满寒山夜景虚。
但得中兴知己在,算应身未老樵渔。
20、《南北史感遇十首》[唐代] 司空图
雨淋麟阁名臣画,雪卧龙庭猛将碑。
不用黄金铸侯印,尽输公子买蛾眉。
汉世频封万户侯,云台空峻谢风流。
江南不有名儒相,齿冷中原笑未休。